கேள்வி: மலுக்கு கடல் பற்றி தகவல் சொல்.
பதில்: மொலக்கா கடல் (The Moluccan Sea) (இந்தோனேசிய மொழி: ''Laut Maluku'') இந்தோனேசியாவிற்கு அருகில் மேற்கு அமைதிப் பெருங்கடல் அமைந்துள்ள கடற்பரப்பாகும். சுலாவெசி என்ற இந்தோனேசியத் தீவுகளை மேற்கிலும், அல்மஹேராவை கிழக்கிலும், சுலா தீவுகளைத் தெற்கிலும் கொண்டுள்ளது. மொலக்கா தீவின் மொத்த பரப்பானது 77,000 சதுர மைல்கள் (200,000 சதுர கிலோமீட்டர்கள்) ஆகும். இந்த மொலக்கா கடலானது பவள வளம் நிறைந்ததாகும். இதன் ஆழம் காரணமாக நீரில் குதித்து மூழ்குதல் விளையாட்டிற்கான தலங்களைக் கொண்டுள்ளது. நீரின் ஆழம் இக்கடல் பகுதியை மூன்று மண்டலங்களாக பிரிக்கும் காரணத்தை விளக்குகிறது. பசிபிக் பெருங்கடலில் இருந்து வரும் நீர் இப்பகுதியைச் சுற்றியுள்ள ஆழம் குறைந்த கடல்களுக்கு கடத்தும் வேலையைச் செய்கிறது. மொலக்கா கடலின் மிக ஆழமான பகுதி 15,780-அடி (4,810-மீட்டர்) ஆழமுள்ள பட்ஜான் (Indonesian: ''Bacan'') வடிநிலமாகும். இந்த பகுதி காலமுறையாக பூகம்ப அனுபவங்களுக்குப் பெயர் பெற்றது. இது கடலின் பரப்பிலிருந்தே ஒரு நுண்ணிய தட்டாக உருவாகிறது. இதில் மொலக்கா கடலை இரண்டு எதிர் திசைகளிலும் பின்வாங்குகிறது:ஒன்று யூரேசியா தட்டின் திசைக்கு மேற்காகவும், மற்றொன்று பிலிப்பைன்ஸ் கடல் தட்டு திசைக்கு கிழக்காகவும் பின்வாங்குகிறது.